
ΕΛΛΗΝΙΚΟ ΠΕΡΙΠΤΕΡΟ | ENLIT EUROPE 2026
Ελλάδα – Ένας αξιόπιστος ευρωπαϊκός ενεργειακός κόμβος

Πρόγραμμα
Συνεδρία 1 – Καινοτομία σε μεγάλη κλίμακα: Διαμορφώνοντας το δίκτυο διανομής του μέλλοντος.
Τρίτη 10 Νοεμβρίου 2026 | 15:00–16:00 | Stage 1 – EU Project Zone
Συμμετέχων οργανισμός: Διαχειριστής Ελληνικού Δικτύου Διανομής Ηλεκτρικής Ενέργειας (ΔΕΔΔΗΕ)

Συντονιστής:
Στάθης Αναγνώστου, Διευθυντής Διεύθυνσης Στρατηγικής και Εταιρικής Ανάπτυξης, ΔΕΔΔΗΕ

Ομιλητές:
Ενότητα 1: Έξυπνη μέτρηση και αξιοποίηση δεδομένων
Στάθης Αναγνώστου, Διευθυντής Διεύθυνσης Στρατηγικής και Εταιρικής Ανάπτυξης, ΔΕΔΔΗΕ

Ενότητα 2: Ψηφιοποίηση, ανθεκτικότητα και αυτονομία του δικτύου
Γιώργος Ανδρεάκος, Διευθυντής Διεύθυνσης Εκμετάλλευσης και Συντήρησης Δικτύου, ΔΕΔΔΗΕ
Παναγιώτης Λιόντος, Διευθυντής Διεύθυνσης Δικτύου, ΔΕΔΔΗΕ

Ενότητα 3: Έρευνα και καινοτομία στον ΔΕΔΔΗΕ
Στέφανος Κοκκινέλης, Τομεάρχης Τομέα Εφαρμογών Διαχείρισης Ενέργειας, Προβλέψεων και Βάσεων Δεδομένων, ΔΕΔΔΗΕ
Σωτήρης Χριστόπουλος, Υπεύθυνος Ερευνητικών Έργων, Διεύθυνσης Έρευνας και Καινοτομίας, ΔΕΔΔΗΕ

Στη συνεδρία θα παρουσιαστούν οι πρωτοβουλίες του ΔΕΔΔΗΕ για τον εκσυγχρονισμό του ελληνικού δικτύου διανομής ηλεκτρικής ενέργειας, με έμφαση σε συγκεκριμένα έργα, στην τεχνολογική καινοτομία και την ευρωπαϊκή συνεργασία, που συμβάλλουν στη διαμόρφωση ενός εξυπνότερου, ανθεκτικότερου και βιώσιμου ενεργειακού συστήματος.
Ιδιαίτερη έμφαση θα δοθεί στους έξυπνους μετρητές και στην αξιοποίηση δεδομένων, συμπεριλαμβανομένης της πανελλαδικής εγκατάστασης έξυπνων μετρητών και της συμβολής τους στην παρακολούθηση του δικτύου, στον εντοπισμό διακοπών και στη λειτουργική αποδοτικότητα. Θα παρουσιαστεί, επίσης, η αξιοποίηση της τεχνητής νοημοσύνης μέσω του MeterBot, ενός ψηφιακού βοηθού που υποστηρίζει τους τεχνικούς πεδίου. Οι εξελίξεις αυτές αποσκοπούν στη βελτίωση της ποιότητας υπηρεσιών, στην ενεργότερη συμμετοχή των καταναλωτών και στη μετάβαση προς ένα εξυπνότερο και πιο ευέλικτο ηλεκτρικό σύστημα.
Η συνεδρία θα εξετάσει επίσης την ψηφιοποίηση, την ανθεκτικότητα και την αυτονομία του δικτύου, παρουσιάζοντας προηγμένα συστήματα ελέγχου, ψηφιακές τεχνολογίες και καινοτόμες ρομποτικές λύσεις για την επιθεώρηση του δικτύου και την προγνωστική συντήρηση. Ξεχωριστή ενότητα θα αφιερωθεί στην έρευνα και την καινοτομία του ΔΕΔΔΗΕ, με αναφορά στην ενεργό συμμετοχή του σε περισσότερα από είκοσι ευρωπαϊκά έργα έρευνας και καινοτομίας. Μέσα από συνεργασίες με διαχειριστές δικτύων διανομής, πανεπιστήμια, ερευνητικούς οργανισμούς και παρόχους τεχνολογίας σε όλη την Ευρώπη, ο ΔΕΔΔΗΕ διερευνά αναδυόμενες τεχνολογίες στους τομείς των έξυπνων δικτύων, της τεχνητής νοημοσύνης, των υπηρεσιών ευελιξίας, της ενσωμάτωσης ΑΠΕ, της κυβερνοασφάλειας και της ενεργειακής διαχείρισης νησιωτικών συστημάτων. Η συζήτηση θα αναδείξει πώς τα πιλοτικά έργα και οι εφαρμογές σε πραγματικές συνθήκες γεφυρώνουν το χάσμα μεταξύ έρευνας και επιχειρησιακής αξιοποίησης, ενισχύοντας την ικανότητα του ΔΕΔΔΗΕ να ανταποκρίνεται στις μελλοντικές ενεργειακές προκλήσεις.
Τέλος, η συζήτηση θα εστιάσει σε πρωτοβουλίες για έξυπνα νησιά και στη διαχείριση των ηλεκτρικών συστημάτων των μη διασυνδεδεμένων νησιών.
Οι παραπάνω πρωτοβουλίες καταδεικνύουν πώς οι καινοτόμες λύσεις στα δίκτυα διανομής μπορούν να αντιμετωπίσουν τις γεωγραφικές και λειτουργικές ιδιαιτερότητες της Ελλάδας, συμβάλλοντας παράλληλα στην απανθρακοποίηση, την ενεργειακή ασφάλεια και την ευρύτερη ευρωπαϊκή ενεργειακή μετάβαση.


Συνεδρία 2 – Διεθνείς ηλεκτρικές διασυνδέσεις: Τροφοδοτώντας το ενεργειακό μέλλον της Ευρώπης
Τετάρτη 11 Νοεμβρίου 2026 | 10:00–11:00 | Stage 1 – EU Project Zone
Συμμετέχοντες οργανισμοί: ΡΑΑΕΥ, GREGY, ΑΔΜΗΕ-IPTO) και Enterprise Greece.

Συντονιστής:
Δρ. Διονύσης Παπαχρήστου, Ειδικός Επιστήμονας, Ηλεκτρολόγος Μηχανικός, Διευθυντής Γραφείου Επικοινωνίας, ΡΑΑΕΥ

Ομιλητές:
Άγγελος Σταματέλος, Διευθυντής Έργων Μεταφοράς Συνεχούς Ρεύματος, ΑΔΜΗΕ
Θωμάς Αχείμαστος, Αντιπρόεδρος Ομίλου Κοπελούζου, GREGY
Απόστολος Γκιζάς, Ειδικός Επιστήμονας, Ηλεκτρολόγος Μηχανικός MSc, Προϊστάμενος Μονάδας Ηλεκτρικών Υποδομών, ΡΑΑΕΥ
Νίκος Στάμου, Διευθυντής Προώθησης Επενδύσεων, Enterprise Greece

Η συνεδρία θα εξετάσει τη στρατηγική σημασία των διεθνών ηλεκτρικών διασυνδέσεων για την ενίσχυση της ενεργειακής ασφάλειας της Ευρώπης, την αύξηση των διασυνοριακών ροών ηλεκτρικής ενέργειας και την ανάδειξη της Ελλάδας σε αξιόπιστο ευρωπαϊκό ενεργειακό κόμβο.
Το ηλεκτρικό σύστημα του μέλλοντος θα χαρακτηρίζεται από ολοένα ισχυρότερες διασυνδέσεις πέραν των εθνικών συνόρων, κατεύθυνση που υποστηρίζεται και από τη δέσμη μέτρων της Ευρωπαϊκής Επιτροπής για τα δίκτυα (Grids Package). Θα εξεταστεί η εμπειρία από την ωρίμανση, τη μελέτη, την αδειοδότηση και την κατασκευή ηλεκτρικών διασυνδέσεων, καθώς και οι μηχανισμοί χρηματοδότησης και προσέλκυσης επενδύσεων. Θα αναδειχθούν επίσης τα οφέλη των διασυνδέσεων που έχει υλοποιήσει ο ΑΔΜΗΕ για την ασφάλεια του ηλεκτρικού εφοδιασμού, την ενσωμάτωση μεγαλύτερων ποσοτήτων ενέργειας από ΑΠΕ και τη μείωση των Υπηρεσιών Κοινής Ωφελείας προς όφελος των καταναλωτών.
Ιδιαίτερη έμφαση θα δοθεί στο εμβληματικό έργο ηλεκτρικής διασύνδεσης GREGY, το οποίο προβλέπει τη μεταφορά πράσινης ηλεκτρικής ενέργειας από την Αίγυπτο προς την Ελλάδα και την Ευρώπη. Η συζήτηση θα αναδείξει τη στρατηγική σημασία του έργου για τη μεταφορά ηλεκτρικής ενέργειας από ανανεώσιμες πηγές, τη διαφοροποίηση του ενεργειακού εφοδιασμού της Ευρώπης, την ενοποίηση των αγορών και τη δημιουργία νέων ευκαιριών βιώσιμης ανάπτυξης και βιομηχανικής ανταγωνιστικότητας.
Η συζήτηση θα αναδείξει ακόμη τον κρίσιμο ρόλο ενός σταθερού, διαφανούς και προβλέψιμου ρυθμιστικού πλαισίου, με έμφαση στη συμβολή της ανεξάρτητης ενεργειακής ρύθμισης, στην ανάπτυξη διασυνοριακών υποδομών, στην εμπιστοσύνη των επενδυτών, στον θεμιτό ανταγωνισμό και στην αποτελεσματική λειτουργία της αγοράς ηλεκτρικής ενέργειας.
Τέλος, θα εξεταστούν οι επενδυτικές ευκαιρίες που δημιουργούν οι διεθνείς ηλεκτρικές διασυνδέσεις, μεταξύ άλλων στην ανάπτυξη υποδομών και στρατηγικών συνεργασιών, καθώς και η δυνητική συμβολή τους στην οικονομική ανάπτυξη και την ανταγωνιστικότητα της Ελλάδας.

Ειδική παρουσίαση:
Η διασύνδεση Κρήτης–Αττικής με τεχνολογία HVDC VSC: Ένα πρωτοποριακό έργο-ορόσημο και η επιτυχής λειτουργία του κατά το πρώτο έτος
Συμμετέχων οργανισμός: Ανεξάρτητος Διαχειριστής Μεταφοράς Ηλεκτρικής Ενέργειας (ΑΔΜΗΕ)

Νικόλαος Μπουλαξής, Γενικός Διευθυντής Ρυθμιστικής Πολιτικής, ΑΔΜΗΕ
Άγγελος Σταματέλος, Διευθυντής Έργων Μεταφοράς Συνεχούς Ρεύματος, ΑΔΜΗΕ

Η ειδική παρουσίαση θα αναδείξει τη διασύνδεση Κρήτης–Αττικής με τεχνολογία HVDC VSC, ένα εμβληματικό έργο υποδομής που αποτελεί σημαντικό ορόσημο για τον εκσυγχρονισμό και τη σύνδεση των ελληνικών νησιών με το ηπειρωτικό ηλεκτρικό σύστημα. Ιδιαίτερη έμφαση θα δοθεί στα αποτελέσματα και στην επιχειρησιακή εμπειρία του πρώτου έτους λειτουργίας, συμπεριλαμβανομένης της συμβολής του έργου στην ενίσχυση της ασφάλειας ηλεκτροδότησης της Κρήτης, στη μείωση της εξάρτησης από τη συμβατική τοπική ηλεκτροπαραγωγή, στη διευκόλυνση της ενσωμάτωσης ΑΠΕ και στη βελτίωση της αποδοτικότητας και της ανθεκτικότητας του διασυνδεδεμένου ηλεκτρικού συστήματος. Θα παρουσιαστούν επίσης αποτελέσματα από την αυτόνομη λειτουργία της διασύνδεσης HVDC VSC, χωρίς τη συμμετοχή συμβατικών μονάδων ή άλλων διασυνδέσεων στο ηλεκτρικό σύστημα της Κρήτης. Τέλος, θα εξεταστεί η ευρύτερη στρατηγική, οικονομική και περιβαλλοντική σημασία του έργου, καθώς και η πολύτιμη εμπειρία που προσφέρει για την ανάπτυξη μελλοντικών ενεργειακών υποδομών.


Συνεδρία 3 – Υπεράκτια αιολική ενέργεια στην Ελλάδα: Προοπτικές για το ενεργειακό σύστημα, τις υποδομές και τη βιομηχανία
Τετάρτη 11 Νοεμβρίου 2026 | 11:00–12:00 | Stage 1 – EU Project Zone
Συμμετέχοντες οργανισμοί: ΕΔΕΥΕΠ (HEREMA), ΑΔΜΗΕ (IPTO) και Enterprise Greece

Συντονίστρια:
κα Jennifer Porto, ENLIT Europe

Ομιλητές:
Δρ. Φλώρα Καραθανάση, Επικεφαλής Εθνικού Προγράμματος Ανάπτυξης Υπεράκτιων Αιολικών Πάρκων, ΕΔΕΥΕΠ 
Χαράλαμπος Πίττας, Τομεάρχης Διευρωπαϊκών Μελετών και Αρχιτεκτονικής Δικτύου, ΑΔΜΗΕ
Νίκος Στάμου, Διευθυντής Προώθησης Επενδύσεων, Enterprise Greece 

Η συνεδρία θα εξετάσει τα οφέλη της υπεράκτιας αιολικής ενέργειας για το ελληνικό ηλεκτρικό σύστημα και δίκτυο, καθώς και τις επενδυτικές ευκαιρίες που δημιουργούνται για την ανάπτυξη υποδομών, τις λιμενικές εγκαταστάσεις και την εγχώρια εφοδιαστική αλυσίδα.
Με αφετηρία μελέτη της ΕΔΕΥΕΠ με την υποστήριξη του ΑΔΜΗΕ, η συζήτηση θα εξετάσει πώς η υπεράκτια αιολική ενέργεια μπορεί να συμβάλει στην αντιμετώπιση σημαντικών προκλήσεων του ηλεκτρικού συστήματος, όπως οι υψηλές τιμές ηλεκτρικής ενέργειας και οι ανισορροπίες στα προφίλ ηλεκτροπαραγωγής.
Η συζήτηση θα καλύψει, επίσης, τις μελλοντικές ανάγκες σε υποδομές και την ανάπτυξη της εφοδιαστικής αλυσίδας, αξιοποιώντας σχεδιαζόμενες μελέτες στους τομείς αυτούς και αναδεικνύοντας τις ευκαιρίες για επενδύσεις, βιομηχανική ανάπτυξη και την ευρύτερη ελληνική οικονομία.

